Ispaniya Kubogi. “Real” 4 ta gol urib, “Jirona” ustidan g‘alaba qozondi (video)

25-yanvar, juma kuni futbol bo‘yicha Ispaniya Kubogining chorak final bosqichi doirasida so‘nggi o‘yinlar bo‘lib o‘tdi.

Unda Madridning “Real” klubi o‘z maydonida “Jirona” bilan bahsga kirishdi.
Uchrashuvning 7-daqiqasidayoq “Jirona” klubi a’zosi Entoni Losano hisobni ochdi (0:1). Oradan 11 daqiqa o‘tib, Lukas Vaskes Alvaro Odriosola uzatgan to‘pni darvozaga joylab qo‘ydi (1:1). 1-bo‘limning so‘nggi daqiqalarida Serxio Ramos penaltidan raqib darvozasini aniq nishonga olib, gol urdi (2:1).
2-bo‘limning 66-daqiqasida “Jirona” himoyachisi 11 metrlik jarima zarbasidan unumli foydalandi va Tibo Kurtua darvozasini ishg‘ol qildi (2:2).
77-daqiqaga kelib, madridliklar sardori Serxio Ramos Marselo uzatmasini golga aylantirdi va jamoasini hisobda oldinga olib chiqdi (3:2). Oradan 3 daqiqa o‘tib, Karim Benzema jamoasining 4-goliga mualliflik qildi va o‘yinga yakun yasadi.
Shu tariqa “Qirollik klubi” “Jirona” klubini 4:2 hisobda mag‘lub etdi.
Ispaniya Kubogi
1/4 final bahslari
25-yanvar, shanba
Gollar: 1:0 – 27 Iglesias, 1:1 — 81 Sanabria.
Gollar: 0:1 — 7 Losano, 1:1 — 18 Vaskes, 2:1 — 42, penalti, Ramos, 2:2 — 66 Granell, 3:2 — 77 Ramos, 4:2 — 80 Benzema
“Real Madrid”: Kurtua, Odriosola, Ramos, Fernandes, Marselo, Sebalyos (Isko, 70), Kasemiro (Lyorente, 59), Modrich (Kroos, 63), Benzema, Junior, Vaskes.
“Jirona”: Moreno, Ramalyo, Alkala Bernardo, 46), Alvares Texada, Munyesa, Granero, Garsiya Seung-Ho Paik, 59), Soaresh, Granell, Losano (Portu, 78), Dumbiya.
Ogohlantirishar: Alkala (36), Fernandes (45), Ramos (62), Lyorente (66).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!